Ármann Kr . Ólafsson bæjarstjóri Kópavogs , Valgard Reinhardsson íþróttakarl Kópavogs 2019 , Berglind Björg Þorvaldsdóttir íþróttakona Kópavogs 2019 og Jón Finnbogason formaður íþróttaráðs . Berglind Björg Þorvaldsdóttir knattspyrnukona úr Breiðabliki og Valgarð Reinhardsson fimleikamaður úr Gerplu voru kjörin íþróttakona og íþróttakarl Kópavogs fyrir árið 2019 . Kjörinu var lýst á íþróttahátíð Kópavogs í Samskipahöllinni , Reiðhöll Spretts föstudaginn 3. janúar . Fengu þau að launum farandbikar og eignarbikar jafnframt því sem Ármann Kr . Ólafsson bæjarstjóri Kópavogs afhenti þeim hvoru um sig 200 þúsund króna ávísun í viðurkenningarskyni frá Kópavogsbæ . Berglind Björg og Valgarð voru valin úr hópi 10 íþróttamanna sem fengu viðurkenningu íþróttaráðs en þeir voru valdir úr innsendum tilnefningum frá íþróttafélögunum í Kópavogi . Berglind Björg Þorvaldsdóttir Berglind Björg átti mjög gott tímabil með liði Breiðabliks á liðnu ári , en liðið hafnaði í 2. sæti í Pepsí deild kvenna . Í 17 leikjum liðsins skoraði hún 16 mörk og hreppti titilinn markadrottning Pepsi deildar kvenna árið 2019 . Breiðablik átti einnig góðu gengi að fagna í Meistaradeild Evrópu . Liðið komst alla leið í 16 liða úrslit keppninnar , en féll þar út á móti stórliði PSG frá Frakklandi . Berglind lék alla 7 leiki liðsins í keppninni og skoraði í þeim 10 mörk og er því ein af markahæstu leikmönnum Meistaradeildar kvenna á árinu . Hún lék 10 A-landsleiki á árinu og skorði í þeim 2 mörk , en alls hefur Berglind leikið 44 landsleiki fyrir Ísland og skorað í þeim 4 mörk . Valgarð Reinhardsson Valgarð er fremsti fimleikamaður landsins í dag . Hann varð Íslandsmeistari í fjölþraut á árinu auk þess sem hann sigraði á fjórum áhöldum af sex í keppni á einstökum áhöldum . Þá varð hann einnig bikarmeistari með liði sínu Gerplu 2019 . Valgarð stóð sig vel í alþjóðlegum verkefnum og vann meðal annars til bronsverðlauna á svifrá á Norður Evrópumótinu . Hans stærst afrek á árinu var þó þegar hann komst í úrslit á gólfæfingum á heimsbikarmótinu í Koper í Slóveníu , þar sem hann hafnaði að lokum í 6. sæti . Valgarð keppti einnig á Evrópuleikunum í Minsk , heimbikarmótinu í Melbourne og á Heimsmeistaramótinu í Stuttgart á liðnu ári . Í lok árs var Valgarð svo kosin fimleikamaður ársins hjá Fimleikasambandi Íslands .